SAN FERNANDO CITY, La Union - Nupay saan unay a mabuteng ket impeksa ita ti maysa a Pinay OFW sadiay Kurdistan region sadiay Iraq ti pannakabang-ar dagitoy kalpasan a nasubbot dagiti soldado ti kadakkelan a dam idiay Mosul manipud iti Islamic State of Iraq and Syria (ISIS).
Agarup aginassideg laeng ngamin ti Erbil, Kurdistan ken Mosul no sadino ti ayan ti kadakkelan a dam iti nasao a pagilian nga immunan a tengngel dagiti rebelde.
Kinuna ni Anne Gallo nga agtrabtrabaho ita idiay Erbil (Arbil), Kurdistan, nga arigna a nakalung-aw dagitoy, kasta metten ti employerna gapu ta naggibusen ti sumagmamano nga aldaw a riribuk a mangmangngeg dagitoy.
Segun kenkuana, agtalekda kadadagiti "peshmerga" wenno dagiti armado a Kurdish fighters nga agbambantay kadagiti lugar a kontrolado ti ISIS militants.
Immunan a nasubbot manipud iti ikut ti ISIS ti Mosul dam babaen ti panagtinnulong dagiti Iraqi forces ken "peshmerga."
Iti laksid daytoy, mangnamnamada a saan a makadanon iti rehiyonda dagiti rebelde nangruna ta adun a lugar iti Northern Iraq ti kontrolado ti ISIS.
ilo_Latn ilo_Latn ilo_Latn ilo_Latn ilo_Latn ilo_Latn